143. löggjafarþing 2013–2014.

Þingskjal 242 — 194. mál.

Fyrirspurn

til mennta- og menningarmálaráðherra um Ríkisútvarpið og heyrnarskerta.

Frá Katrínu Jakobsdóttur.

1.	Hefur ráðherra fylgt eftir ákvæði 2. mgr. 6. gr. laga nr. 23/2013 um að Ríkisútvarpið skuli veita heyrnarskertum aðgang að fjölmiðlaþjónustu í almannaþágu með textun á fréttum og öðru sjónvarpsefni, með textavarpi, útsendingum á táknmáli og/eða öðrum miðlunarleiðum er henta í þessu skyni og eru í samræmi við tæknilega möguleika á hverjum tíma?

2.	Verður málið tekið upp við næstu endurskoðun þjónustusamnings við Ríkisútvarpið?

3.	Hindrar eitthvað það að ákvæðinu sé fylgt í hvívetna?